EkBass/fiwiki-20250220-pages-articles huggingface dataset:
Välimerkki (albumi)

Välimerkki on kahden rap-yhtyeen, Urbaanilegendan ja Toisen Kanavan 11. maaliskuuta 2004 julkaistu yhteisalbumi. Sen julkaisi 2Fly Entertainment. == Kappaleet == # Urbaanilegenga & Toinen Kanava – ! # Kasanova & Jaise – Auringonpimennys # Toinen Kanava – Kello käy (The O Remix) # Urbaanilegenda & Toinen Kanava – Väsään pommin mistä vaan # Too 80s Ent. – Luulin et sä osaat tanssii.. # Urbaanilegenda – Blaze anthem # Urbaanilegenda – Mun totuus # Toinen Kanava – Jos tajuut # F.B.I. – Syön tänään # Kasanova & Aikapommi – Mikä ryskis # Joniveli – Mausteet # Soulloop – Mahtelias tyritys # Aikapommi – 24 # Aikapommi – Sairaat kasvot # VilleVille – Myyn sut # Kasanova & Joniveli – Kortepohjamielentila # Jonny Bro & So'lah – These words # Kasanova – Tyyntä ennen myrskyy # Urbaanilegenda – ? ;Bonus: 20. Kasanova, Aikapommi & Toinen Kanava – Tuu tänne 21. Jonny Texas – Hiio-hiio-hoi Luokka:Urbaanilegendan albumit Luokka:Suomalaiset hip hop -albumit Luokka:Joniveljen tuottamat albumit Luokka:Vuoden 2004 albumit
Bill Ham

Bill Mack Ham (1937 Waxahachie, Texas – 18. kesäkuuta 2016 Austin, Texas) oli yhdysvaltalaisen blues rock -yhtye ZZ Topin manageri. Hän toimi yhtyeen managerina ja tuottajana sen perustamisesta syyskuuhun 2006 asti. Ham oli kirjoittamassa myös joitain yhtyeen kappaleita, esimerkiksi Rio Grande Mud -albumin kappaleet ”Just Got Paid”, ”Mushmouth Shoutin’” ja ”Bar-B-Q”. == Lähteet == Luokka:Yhdysvaltalaiset musiikkituottajat Luokka:Vuonna 1937 syntyneet Luokka:Vuonna 2016 kuolleet
Minami-Sanriku

Minami-Sanriku (, ’etelä-Sanriku’) on Japanin maaseutukaupunki Honshūn saarella Tōhokun alueella Miyagin prefektuurissa. Se kuuluu Motoyoshin piirikuntaan. Minami-Sanriku sijaitsee Sanrikun rannikkoalueella Tyynenmeren Shizugawanlahden ympärillä. Sisämaassa siihen kuuluu alueita Kitakamivuorilta. Minami-Sanrikussa on 12 353 asukasta (maaliskuussa 2021) ja sen pinta-ala on 163,40 neliökilometriä. Minami-Sanrikun maaseutukaupunki perustettiin vuonna 2005 liittämällä yhteen Shizugawan ja Utatsun maaseutukaupungit. Seutu oli muinoin Ōshū-Fujiwara-klaanin hallussa. Edo-kaudella alueelle kehittyi silkinviljelyä ja sinne perustettiin Sendain daimiokunnan paikallinen hallintokeskus. Minami-Sanrikun aluetta ovat historiallisesti koetelleet useat tsunamit, joilta suojautumiseksi kaupungin rannikolle on rakennettu valleja. Niistä huolimatta kaupunki tuhoutui pahoin vuoden 2011 Tōhokun maanjäristyksessä ja tsunamissa, kun 620 henkeä sai surmansa ja 3 143 asuinrakennusta tuhoutui kokonaan. Tärkeitä elinkeinoja Minami-Sanrikussa ovat kalastus ja vesiviljely sekä mereneläviä hyödyntävä elintarviketeollisuus. Sisämaassa tuotetaan myös riisiä, siitakesieniä ja naudanlihaa. Kaupungin rannikko on rikkonaista, maisemiltaan kaunista riasrannikkoa, jolle luonteenomaisia ovat lukuisat niemet ja lahdenpoukamat. Osa kaupungin alueesta kuuluu Sanriku-fukkyōn kansallispuistoon. Eräs luonnonnähtävyys on kasvilajistoltaan arvokas Tsubakishiman saari. Utatsusta löydettiin vuonna 1970 Utatsusaurus-kalaliskon fossiili, joka on nimetty löytöpaikkansa ohella valtion luonnonmuistomerkiksi. Minami-Sanrikua palveli aiemmin JR Higashi- Nihonin Kesennuma-linja, mutta se on muutettu bussimetrolinjaksi. == Kuvia == Tiedosto:Minami Sanriku Town Hall 1.jpg|Minami-Sanrikun kaupungintalo Tiedosto:Tsubaki Island Minami Sanriku.JPG|Tsubakin saari Tiedosto:BRT Shizugawa stop.JPG|Shizugawan bussimetroasema Tiedosto:Around Shizugawa Public Hospital in Minamisanriku after tsunami.jpg|Shizugawan sairaalan ympäristöä tsunamin jälkeen == Lähteet == == Aiheesta muualla == * Kaupungin internetsivut Luokka:Miyagin prefektuuri Luokka:Japanin kunnat
Raja – the Border

Raja – the Border () on kanadalaisen CBC-televisiokanavan vuosina 2008–2010 esittämä televisiosarja, joka kertoo fiktiivisestä, Kanadan hallinnon alaisesta maahanmuutto- ja tullivalvontavirastosta (, ). Suomessa televisiosarjaa esitti Yle TV2. Luokka:Kanadalaiset draamasarjat Luokka:CBC:n televisio-ohjelmat
Juho Nieminen

thumb|Juho Nieminen lukee runoja Akateemisen kirjakaupan näyteikkunassa Helsingin Taiteiden yössä 2012 Juho Nieminen (s. 1979) on espoolainen runoilija. Nieminen on kokenut runoesiintyjä; hän on voittanut neljästi Helsingin Poetry slam -mestaruuden. Hän toimii Helsinki Poetry Connection -aktiivina. == Teokset == Esikoisrunokokoelma Muovin kukkia - väliaikaista nykyrunoutta (Helsinki-kirjat, 2010). Toinen runokokoelma Saattaa sisältää pähkinää ilmestyi 2013 (Helsinki Poetry Connection). Lisäksi hän on julkaissut omakustanteen "Alkoholia ja mansikoita". == Blogit == *http://pikkujattilainen.blogspot.com/ Helsinki Poetry Connection Luokka:Suomalaiset runoilijat Luokka:Vuonna 1979 syntyneet Luokka:Elävät henkilöt
Ronnie Whelan

thumb|Ronnie Whelan. Ronald Andrew "Ronnie" Whelan (s. 25. syyskuuta 1961 Dublin, Irlanti) on irlantilainen jalkapallon keskikenttäpelaaja, joka joskus pelasi puolustajana. Hän oli olennainen osa Liverpoolin joukkuetta pelatessaan siellä vuodesta 1979 vuoteen 1994. Hän lopetti uransa Southend Unitedissa, jossa hän oli myös pelaajamanageri. Whelanilla on tällä hetkellä mediaura Irlannissa. Whelan pelasi Irlannin maajoukkueessa 53 ottelua ja teki niissä kolme maalia vuosina 1981–1995. == Lapsuus == Whelan syntyi jalkapalloperheeseen Dublinista: hänen isänsä, Ronnie Whelan Senior oli irlantilainen maajoukkuepelaaja ja tärkeä osa St Patrick's Athleticin joukkuetta 1950- ja 1960-luvuilla. Hänen veljensä Paul Whelan pelasi Bohemian FC:ssä ja Shamrock Roversissa. == Lähteet == Luokka:Irlantilaiset jalkapalloilijat Luokka:Irlantilaiset jalkapallovalmentajat Luokka:Vuonna 1961 syntyneet Luokka:Elävät henkilöt
Manhattanin murhamysteeri

Manhattanin murhamysteeri () on Woody Allenin käsikirjoittama ja ohjaama yhdysvaltalainen rikoskomediaelokuva vuodelta 1993. Toisena käsikirjoittajana Allenin ohella oli Marshall Brickman. Kun manhattanilaisessa kerrostalossa asuva vanha rouva kuolee, naapuripariskunnan (Allen ja Diane Keaton) rouva alkaa epäillä murhaa ja alkaa tutkia sitä perhetuttavan (Alan Alda) kanssa. Video-oppaassa vuodelta 1994 Bello Romano piti elokuvaa yhtä vapautuneena kuin Allenin 1970-luvun komedioita ja antoi sille kolme tähteä viidestä. ==Lähteet== Luokka:Vuoden 1993 yhdysvaltalaiset elokuvat Luokka:Yhdysvaltalaiset rikoselokuvat Luokka:Woody Allenin ohjaamat elokuvat Luokka:Woody Allenin käsikirjoittamat elokuvat Luokka:Yhdysvaltalaiset komediaelokuvat Luokka:New Yorkissa tapahtuvat elokuvat
Jixi

Jixi () on prefektuuritason kaupunki Kiinan kansantasavallan Heilongjiangin maakunnan itäosassa, linnuntietä noin 350 kilometriä maakuntakeskus Harbinista itään. Vuonna 2010 kaupungin väkiluku oli 1,862 miljoonaa ja pinta-ala 22 488 neliökilometriä. Kaupunki rajoittuu lännessä Mudanjiangin, pohjoisessa Qitaihen ja Shuangyashanin prefektuuritason kaupunkiin. Idässä ja etelässä naapurina on Venäjän Primorjen aluepiiri. == Hallinnollinen jako == Piirikuntatasolla kaupunki jakautui seuraavasti (2010): ; Kaupunkipiirit (6) * Chengzihe (城子河区), 127 290 as. * Didao (滴道区), 103 646 as. * Hengshan (恒山区), 160 180 as. * Jiguan (鸡冠区), 365 385 as. * Lishu (梨树区), 76 361 as. * Mashan (麻山区), 30 097 as. ; Piirikuntatason kaupungit (2) * Hulin (虎林市), 317 884 as. * Mishan (密山市), 407 451 as. ; Piirikunnat (1) * Jidong (鸡东县), 273 871 as. Jixi Xingkaihun lentoasemalta on säännöllisiä kotimaan lentoja. == Galleria == The Tengfei Overpass in Jixi City.jpg|Jixi. Jixi Xingguo Middle Road.jpg|Jixin kantakaupunkia. ==Lähteet== ==Aiheesta muualla== *Jixi City Information (erityisesti talouspainotus) (chinaknowledge.com) Luokka:Heilongjiangin kaupungit Luokka:Heilongjiangin prefektuurit
Mudanjiang

Mudanjiang (; mantšuksi: Mudan bira) on prefektuuritason kaupunki Kiinan kansantasavallan Heilongjiangin maakunnan eteläosassa, linnuntietä noin 270 kilometriä maakuntakeskus Harbinista kaakkoon. Vuonna 2010 kaupungin asukasluku oli 2,799 miljoonaa ja pinta-ala 40 435 neliökilometriä. Kaupunki rajoittuu etelässä Yanbianin prefektuuriin, lännessä Harbinin, pohjoisessa Qitaihen ja koillisessa Jixin prefektuuritason kaupunkiin. Kaakossa Mundanjiangin raja on yhteinen Venäjän Primorjen aluepiiri. ==Hallinnollinen jako== Piirikuntatasolla kaupunki jakautui seuraavasti (2010): ; Kaupunkipiirit (4) * 1. Aimin (爱民区), 275 289 as. * 2. Dong’an (东安区), 200 160 as. * 4. Xi’an (西安区), 249 491 as. * 3. Yangming (阳明区), 240 214 as. ; Piirikunta (1) * 10. Linkou (林口县), 368 956 as. ; Piirikuntatason kaupungit (5) * 9. Dongning (东宁市), 200 716 as. * 7. Hailin (海林市), 400 859 as. * 5. Muling (穆棱市), 293 271 as. * 8. Ning’an (宁安市), 437 452 as. * 6. Suifenhe (绥芬河市), 132 315 as. Mudanjiangin lentoasema sijaitsee 9 kilometriä kantakaupungista lounaaseen. Sieltä on säännöllisiä lentoja maan moniin Kiinan kaupunkeihin kuin myös Ussurijskiin Venäjälle ja Incheonin kansainväliselle lentoasemalle Etelä-Koreaan. == Galleria == Mdj-cbd.jpg|Kaupunkinäkymää. MDI via principale.jpg|Katunäkymää. Mudanjiang Railway Station 01.jpg|Mudanjiangin rautatieasema. Panorama City suifenhe (China).JPG|Kerrostaloja Suifenhen piirikuntatason kaupungissa. ==Lähteet== ==Aiheesta muualla== *Mudanjiang City Information (erityisesti talouspainotus) (chinaknowledge.com) Luokka:Heilongjiangin kaupungit Luokka:Heilongjiangin prefektuurit
Yanbianin korealaisten autonominen prefektuuri

Yanbianin korealaisten autonominen prefektuuri (, ) on autonominen prefektuuri Jilinin maakunnassa Kiinassa. Yanbianin pohjoispuolella sijaitsee Heilongjiangin maakunta, lännessä kaupungit Baishan ja Jilinin kaupunki. Etelässä sijaitsee Pohjois-Korean Pohjois-Hamgyŏngin maakunta, idässä Venäjän Primorjen aluepiiri. Prefektuurin pinta-ala on 43 474 neliökilometriä ja väkiluku 1,99 miljoonaa (2020). Prefektuurin pääkaupunki on Yanji, joka sijaitsee linnuntietä noin 350 kilometriä maakunnan pääkaupunki Changchunista itäkaakkoon. == Hallinnollinen jako == Piirikuntatasolla prefektuuri jaetaan 8 osaan seuraavasti (numerointi kuten oheisessa kuvassa): Alue Kiinaksi Koreaksi Aluetyyppi Väkiluku (2020) 1\. Yanji Yánjí shì Yeongil-si Piirikuntatason kaupunki 686 136 2\. Tumen Túmén shì Domun-si Piirikuntatason kaupunki 85 248 3\. Dunhua Dūnhuà shì Donhwa-si Piirikuntatason kaupunki 392 486 4\. Hunchun Húnchūn shì Hunchun-si Piirikuntatason kaupunki 239 359 5\. Longjing Lóngjǐng shì Ryongjeong-si Piirikuntatason kaupunki 129 286 6\. Helong Hélóng shì Hwaryong-si Piirikuntatason kaupunki 117 087 7\. Wangqing Wāngqīng xiàn Wangcheong-hyeong Piirikunta 167 911 8\. Antu Āntú xiàn Ando-hyeon Piirikunta 124 187 == Väestö ja talous == Vuoden 2020 väestönlaskennassa Yanbianin väkiluku oli 1 986 339, josta kaupunkialueilla asui noin 77 prosenttia. Vähemmistökansallisuuksien edustajia, enimmäkseen korealaisia, väestöstä oli noin 33,59 prosenttia. Hukou-järjestelmässä Yanbianiin oli vuonna 2022 rekisteröity hieman yli kaksi miljoonaa henkilöä. Prefektuurin bruttokansantuote vuonna 2022 oli noin 83,887 miljardia yuania. Keskimääräiset vuositulot olivat kaupunkialueilla 32 502 yuania ja maaseudulla 15 713 yuania. == Galleria == Yanji city in 2010.jpg|Yanjin kaupunkia. Laika ac Yanji Airport (6374254537).jpg|Yanjin lentoasema. Tumen Railway Station.jpg|Tumenin rautatieasema. Antu2.jpg|Laskettelurinne Antussa. == Lähteet == == Aiheesta muualla == Luokka:Jilinin prefektuurit Luokka:Kiinan autonomiset prefektuurit
Bukowski

Bukowski tai Bukovski on muun muassa seuraavien henkilöiden sukunimi: * Charles Bukowski (1920–1994), yhdysvaltalainen kirjailija * Henryk Bukowski (1839–1900), puolalais-ruotsalainen taide- ja antiikkikauppias, Bukowskis- huutokauppayrityksen perustaja * Vladimir Bukovski (1942–2019), venäläinen aktivisti.
Sininen ja valkoinen

Sininen ja valkoinen on suomalaisen laulajan Jukka Kuoppamäen vuonna 1972 julkaistu isänmaallinen iskelmäJukka Kuoppamäki: Sinivalkoiset suosikit -CD- levyn kansilehti, kirjoittanut Maarit Niiniluoto 26.2.2001 albumilta Valtatie. Kappaleen sävellys ja sanoitus on Kuoppamäen omaa käsialaa, sovituksesta vastasivat Kari Hillo ja Raimo Henriksson. Kuoppamäki voitti kappaleella Rostockin laulufestivaalit Itä-Saksassa samana vuonna. ”Sininen ja valkoinen” pääsi Suomen singlelistalla sijalle 17 elokuussa 1973. Alkuperäisen singlen B-puolella oli ”Rakkautta vain” ja lähteestä riippuen joko vuoden 1973 tai 1974 uusintapainoksessa ”Pieni mies”. Vuonna 1973 Kuoppamäki levytti kappaleen englanniksi (”Blue and White”) ja saksaksi (”Blau und Weiss”). == Sanoitus ja arvostus == Kappale on Kuoppamäen tunnetuimpia, ja sitä on sanoituksensa vuoksi ehdotettu jopa Suomen uudeksi kansallislauluksi. Sanoitukset saivat innoituksensa, kun Kuoppamäki oli lähdössä Rostockin laulukilpailuun, ja mietti, mitä kertoisi kotimaastaan. Kappaletta luultiin ilmestyessään poliittiseksi kannanotoksi, mutta Kuoppamäki on kertonut laulun innoittajaksi ainoastaan kotiseuturakkauden. Jälkeenpäin Kuoppamäki kuuli, että oli saanut kappaleen johdosta taistolaisten vihat ylleen, sillä he pitivät kappaletta vaarallisena. Ilmestyessään kappale kohtasi Suomen kasvavan poliittisen suvaitsemattomuuden, ja ”Sinisen ja valkoisen” negatiivinen vastaanotto määrätyissä piireissä oli osasyynä Kuoppamäen muuttoon Länsi-Saksaan vuonna 1977. Myös Viron neuvostotasavallassa kappale oli pitkään pannassa, kunnes Neuvostoliiton hajottua 1991 sitä alettiin jälleen soittaa. ”Sinisen ja valkoisen” ovat Kuoppamäen lisäksi levyttäneet muun muassa Eino Grön, Aikamiehet ja Klamydia. == Lähteet == Luokka:Jukka Kuoppamäen kappaleet Luokka:Suomalaiset isänmaalliset laulut Luokka:Vuoden 1972 kappaleet
Dance with Me (The Driftersin kokoelma-albumi)

Dance with Me on kokoelma-albumi yhdysvaltalaisen The Drifters -laulu-yhtyeen tuotannosta vuodesta 1959 lähtien. Yhtyeen kokoonpano oli jo tuolloin ehtinyt kokea täydellisen miehistövaihdoksen. Laulusolistikin oli ehtinyt vaihtua neljä kertaa. Kokoelmalevyn kustantaja on Belgiassa toiminut levy-yhtiö Surprise Records, 77 Rue de Brabant, 1030 Bryssel. Yhtiö on osa AFM-ryhmää. Levy on julkaistu San Juan Music Groupilta saadun lisenssin turvin. Levykannen on Belgiassa valmistanut Druco Halle ja esittelytekstin on laatinut Alfie Falckenbach. ==Kappaleet== A-puoli # "There Goes My Baby" (B. Nelson / L. Patterson / G. Treadwell) – 2:11 # "Dance with Me" (I. Nahan / G. Treadwell / L. Lebish / E. Glick) – 2:21 # "Baltimore" (L. Lebish / L. Patterson / W. Coleman) – 2:10 # "Sadie My Lady" (J. Rudy) – 2:25 # "Honky Tonky" (O. Blackwell / A. Gladstone) – 2:28 # "Lonely Winds" (D. Pomus / M. Shuman) – 2:45 B-puoli # "This Magic Moment" (D. Pomus / M. Shuman) – 2:28 # "Hey Senorita" (L. Patterson / G. Treadwell) – 2:34 # "Oh My Love" (L. Patterson / L. Lebish) – 2:20 # "Suddenly There's a Valley" (B. Jones / C. Meyer) – 2:25 # "Souvenirs" (C. Willis) – 2:29 # "(If You Cry) True Love" (D. Pomus / M. Shuman) – 2:17 == Lähteet == * The Drifters LP Dance with Me (Surprise Records JTU AL 68) Luokka:Vuoden 1978 kokoelma-albumit Luokka:Yhdysvaltalaiset albumit
There Goes My Baby

There Goes My Baby on alun perin yhdysvaltalaisen The Drifters -lauluyhtyeen esittämä kappale sekä singlejulkaisu, joka nousi Yhdysvaltain poplistalla kärkikymmenikköön heinäkuussa 1959 ja oli parhaimmillaan kakkostilalla. Se oli yhtyeen ensimmäinen pophitti, mutta tätä ennen sillä oli ollut yhdeksän Top 10 -sijoitusta R&B-listalla; vuoteen 1955 mennessä. Tämä kappale oli R&B-listan; ykkösenä. "There Goes My Baby" on tämän Drifters-kokoonpanon ensimmäinen hitti Atlantic-levy-yhtiölle ja kappale on äänitetty kesällä 1959. Kappaleen tekijöinä ovat laulusolisti Ben E. King, manageri George Treadwell ja Lover Patterson. Kappale oli samalla ensimmäinen Drifters-levy, jonka tuottivat Jerry Leiber ja Mike Stoller. "There Goes My Baby" oli myös ensimmäinen rock and roll tai R&B; -hitti, jolla oli vallitsevana jousitausta. Jousisovituksen on tehnyt Stan Applebaum Mike Stollerin idean perusteella. Sanoituksessa haikaillaan omasta syystä menetetyn rakkauden perään. Donna Summerin versio kappaleesta nousi Billboard-listan sijalle 21 vuonna 1984. == Lähteet == * The Drifters LP Dance with Me (Surprise Records JTU AL 68) * === Viitteet === Luokka:Vuoden 1959 kappaleet Luokka:The Driftersin kappaleet
There Goes My First Love

There Goes My First Love on yhdysvaltalaisen nelimiehisen popsoul-yhtye The Driftersin singlejulkaisu vuodelta 1975. Se oli hitti Englannissa. Kappaleiden sovittajana ja orkesterin johtajana on toiminut Lew Warburton. Singlen on kustantanut Bell Records, joka on osa yhtiötä Columbia Pictures Industries. == Kappaleet == # # Singlen suojakuoren tiedoissa Greenawayn tilalla on Greensway ja H. Barterin tilalla M. Barter. == Lähteet == * The Drifters s. There Goes My First Love / "Don’t Cry on the Weekend" (Bell Records 1 C 006-96 819, 1975) Luokka:The Driftersin kappaleet Luokka:Vuoden 1975 kappaleet
Miesjärjestöjen keskusliitto

Miesjärjestöjen keskusliitto ry on vuonna 2011 perustettu yhdistys joka pyrkii edistämään hyvinvoinnin ja sukupuolten välisen tasa-arvon toteutumista miesnäkökulmasta. Keskusliiton perustajajäseniä ovat Miessakit ry, Vihreä miesliike ry ja Miesten tasa-arvo ry, ja liitto pyrkii keräämään piiriinsä kaikki miesjärjestöt ja -verkostot sekä miesten ja poikien hyvinvointipalveluita tuottavat yhdistykset. Liitto mm. järjestää foorumitoimintaa ja puuttuu miesasiaan arjessa, koulutuksessa, työelämässä ja poliittisessa päätöksenteossa. Miesjärjestöt yhdistävät voimansa uudessa liitossa, MTV3.fi 27.01.2011Miesjärjestöt perustivat yhteisen keskusliiton , lehdistötiedote, Miesjärjestöjen keskusliitto, Miessakit.fi Järjestö on perustettu tammikuussa 2011. Sen puheenjohtaja on Rolf Paqvalin ja varapuheenjohtaja Jyrki Lohi. Liiton tavoitteena on yhteiskunta, jossa hyvinvointi- ja tasa-arvotarpeita ei aseteta sukupuolen perusteella arvojärjestykseen ja "jossa yhteistyötä vahvistetaan toisia kunnioittavan, kuuntelevan vuorovaikutuksen kautta". ==Hallitus== Ensimmäisen hallituksen jäsenet ovat dosentti Matti Rimpelä (puheenjohtaja), Rolf Paqvalin, Jukka Relander, Jukka Jonninen, Juuso Erno ja Pasi Malmi.Miesjärjestöt perustivat yhteisen keskusliiton, Miesjarjestojenkeskusliitto.fi (luettu 13.3.2011) Pääsihteerinä toimii Tomi Timperi. == Lähteet == Luokka:Suomalaiset miesjärjestöt
Fiat 100-90

Fiat 100-90 on Fiatin kuusisylinterinen vakiona ahtamaton traktori. == Valmistusajankohta == Traktoria valmistettiin vuosina 1984–2002. == Teknisiä tietoja == === Moottori === *Teho: 100 hv (74 kW) *Iskutilavuus: 5,4 l *Polttoainetyyppi: Diesel === Muita tietoja === *Polttoainesäiliö: 130 l == Lähteet == * Fiat 100-90 Luokka:Traktorit
Kalsiumvetyfosfaatti

Kalsiumvetyfosfaatti eli dikalsiumfosfaatti (CaHPO4) on kalsium- ja vetyfosfaatti-ionien muodostama epäorgaaninen ioniyhdiste. Luonnossa yhdistettä kidevedettömänä monetiittimineraalina ja dihydraattina brushiittimineraalina. Kalsiumvetyfosfaattia käytetään lannoitteissa, hivenainevalmisteissa ja lisäaineena lääkkeissä ja elintarvikkeissa. ==Ominaisuudet== Kalsiumvetyfosfaatti on valkoista kiinteää ainetta, joka usein esiintyy dihydraattinaan CaHPO4·2H20\. Kidevedettömän yhdisteen alkeiskoppi on trikliininen ja kidevedellisen dihydraatin alkeiskoppi on monokliininen. Kalsiumvetyfosfaatti liukenee hyvin huonosti veteen ja hajoaa vesiliuoksissa. Hajoaminen fosforihapoksi ja hydroksiapatiitiksi tapahtuu oktakalsiumfosfaattivälituotteen kautta.David R. Gard : "Phosphoric Acids and Phosphates", teoksessa Kirk-Othmer Encyclopedia of Chemical Technology, John Wiley & Sons, New York, 2001.Klaus Schrödter, Gerhard Bettermann, Thomas Staffel, Friedrich Wahl, Thomas Klein & Thomas Hoffmann: "Phosphoric Acid and Phosphates", teoksesa Ullmann's Encyclopedia of Industrial Chemistry, John Wiley & Sons, New York, 2002. ==Valmistus== Kalsiumvetyfosfaattia valmistetaan neutraloimalla fosforihappoa kalsiumhydroksidilla ,kalsiumoksidilla tai kalsiumkarbonaatilla ja kalsiumvetyfosfaatti saostetaan. Saostusprosessia jäähdytetään tai lämmitetään 80 °C lämpötilaan riippuen siitä halutaanko kidevedetöntä tuotetta vai dihydraattia. Teollisessa tuotteessa on usein mukana myös kalsiumdivetyfosfaattia. :CaO + H3PO4 → CaHPO4 \+ H2O :Ca(OH)2 \+ H3PO4 → CaHPO4 \+ 2 H2O :CaCO3 \+ H3PO4 → CaHPO4 \+ H2O + CO2 Yhdistettä voidaan myös tuottaa kalsiumkloridiliuoksesta saostamalla natriumvetyfosfaatin avulla. Eläinrehuissa käytettävää kalsiumvetyfosfaattia voidaan valmistaa myös eläinten luista suolahappo- ja kalsiumkarbonaattikäsittelyllä. ==Käyttö== Suurin osa valmistetusta kalsiumvetyfosfaatista käytetään fosforin lähteenä eläinten rehuissa. Sitä käytetään myös lannoitteissa, lasin valmistuksessa, muovien stabilisaattorina, hivenainevalmisteissa, hammastahnoissa ja täyteaineena lääkevalmisteissa. Kalsiumvetyfosfaattia käytetään elintarvikelisäaineena säätämään happamuutta, stabilisaattoreina ja sulatesuolana kalsiumdivetyfosfaatin ja kalsiumfosfaatin tavoin. Näillä kolmella yhdisteellä on sama E-koodi E341. ==Lähteet== Luokka:Kalsiumyhdisteet Luokka:Fosfaatit
Maaginen kristalli

Maaginen kristalli on suomalais-belgialainen tietokoneanimoitu jouluelokuva, jonka on ohjannut Antti Haikala ja jonka Suomen ensi-ilta oli 18. marraskuuta 2011. Kolmiulotteinen elokuva on osa Epidemin Mikael Wahlforssin kehittämää yhtenäistä monimediakonseptia, johon kuuluvat myös Andrew Bernhardtin kirjoittamat Erikoispartio-lastenkirjat, muutama muu lastenkirja eri nimillä, 26-osainen animaatiosarja Red Caps sekä 3D-pelimaailma Polar Heroes. Elokuva sai ensi-iltaviikonloppuna vain 5 000 katsojaa ja koko teatterikierroksellaan 16 865 katsojaa. Siitä oli odotettu lähes 234 000 katsojaa keränneen Niko – lentäjän pojan kaltaista menestystä.Kotimaisella elokuvalla nihkeä vuosi – Maaginen kristalli tuorein floppaaja. Hs.fi 22.11.2011. Maagista kristallia esitettiin Internet Movie Databasen mukaan elokuvateattereissa myös Belgiassa ja Libanonissa ja julkaistiin 2014 DVD:nä Japanissa., Release Info. ==Juoni== Yotanin ja Red Caps -partion pitää pelastaa Maaginen kristalli, sillä sen avulla Joulupukki voi tuoda kaikkialla maailmassa lapsille lahjoja ja jouluiloa. Joulupukin kaksosveli Basil on kuitenkin tehnyt kieroja suunnitelmia: hän varastaa kristallin ja saa siten lapset valtaansa niin kuin vuoren henget Robolaiset aiemmin.Virallinen sivusto. Valitse: Tarina. Viitattu 22. marraskuuta 2011. Kristallin pelastamiseksi tarvitaan ihmislapsi Yotanin rohkeutta ja Red Caps taikakykyjä, jotta kristalli saadaan oikeaan paikkaan Joulupukille. Jännittävien seikkailun aikana tulee eteen kiperiä tilanteita. == Ääninäyttelijät == === Suomenkielinen versio === Kääntäjä: Mari Virtanen Dubbausstudio: Uptempo Tuotantokoordinaattori: Minna Tasanto Äänitys: Tuukka Koski Juha Paananen Tero Pennanen Editointi: Joonathan Kettunen Antti Haikala Erityskiitokset: Jaana Viittanen Johanna Vaattovaara Studiojohtaja: Bruno Lähteenmäki ==Arviot== Filmgoer Tuija Pyhäranta Episodi Päivi Laajalahti MTV Outi Heiskanen Iltalehti Film-O-Holic.com Jokke Ihalainen Maaginen kristalli sai nihkeän vastaanoton kriitikoilta. Iltalehden arvio kritisoi elokuvan käsikirjoitusta raakileeksi, ja tarinankerrontaa "videopelimäiseksi mätkinnäksi". Myös MTVn kriitikko Outi Heiskanen kommentoi elokuvaa "viittä vaille valmiiksi konsolipeliksi". Film-O- Holic.comin Jokke Ihalainen kritisoi elokuvan dialogin kuulostavan yhdysvaltalaisen elokuvan teennäiseltä dubbaukselta. Sen sijaan Episodin Päivi Laajalahti kehuu elokuvan dialogia nokkelaksi. ==Lähteet== == Aiheesta muualla == * Virallinen sivusto * Elokuva-oppaan tietosivu * * Luokka:Suomalaiset jouluelokuvat Luokka:Suomalaiset animaatioelokuvat Luokka:Suomalaiset seikkailuelokuvat Luokka:Suomalaiset perhe-elokuvat Luokka:Vuoden 2011 suomalaiset elokuvat Luokka:3D-elokuvat Luokka:Vuoden 2011 belgialaiset elokuvat
Seungri

Seungri (, oikealta nimeltään 이승현, Lee Seung Hyun, tunnettu myös nimillä V.I, Victory, s. 12. joulukuuta 1990) on eteläkorealainen laulaja, tanssija ja näyttelijä. Seungri tunnetaan paremmin urastaan korealaisen poikabändin, Big Bangin, jäsenenä. Seungri erosi yhtyeestä sopimuksensa loppuessa vuonna 2019. Seungri oli Big Bangin jäsenistä nuorin. Seungrin ensimmäinen single Strong Baby julkaistiin vuonna 2008. Tämän jälkeen hän teki comebackin vuonna 2011 minialbumillaan VVIP. Singlet VVIP ja What Can I Do menestyivät hyvin. Albumilla vierailee myös IU sekä G-Dragon. Seungri on myös näytellyt mm. elokuvassa Nineteen. Vuonna 2013 Seungri julkaisi toisen minialbuminsa Let's Talk About Love. Albumilla on kaksi hittiä, "Let's Talk About Love" sekä "Gotta talk to U". Noin kuukauden sen jälkeen hän teki japanilaisen albumin, joka sisältää albumit Let's talk about love ja VVIP. 13\. maaliskuuta 2019 Seungrin levy-yhtiö YG Entertainment kertoi purkaneensa artistin sopimuksen. Seungri oli itse jättänyt eropyynnön, jonka yhtiö hyväksyi. == Tuomio == Tammikuussa 2020 kerrottiin syytteistä prostituutioon ja uhkapeliin liittyen Burning Sun -skandaalin yhteydessä. Seungri oli osaomistaja Burning Sun -yökerhossa. Elokuussa 2021 hänet tuomittiin kolmeksi vuodeksi vankeuteen, mutta tuomiota lyhennettiin puoleen tammikuussa 2022. Hän vapautui helmikuussa 2023. == Lähteet == Luokka:Eteläkorealaiset laulajat Luokka:Eteläkorealaiset näyttelijät Luokka:Eteläkorealaiset tanssijat Luokka:Vuonna 1990 syntyneet Luokka:Elävät henkilöt
Love Games (The Driftersin albumi)

Love Games on yhdysvaltalaisen, nelimiehisen soulpopyhtye The Driftersin studioalbumi, joka on julkaistu vuonna 1975. Levy-yhtiö on Bell Records. Luettelonumerot ovat LP-levyn osalta 1C 062-96 446 ja C-kasetin osalta 1C 244-96 446. ==Kappalelista== # "Love Games" # "Like Sister and Brother" # "I'm Ready" # "If You're Gonna Love Me" # "The Cut Is Deep" # "I Can't Get Away from You" # "Kissin' in the Back Row of the Movies" # "I'm Free" # "I Can't Live without You" # "If It Feels Good" # "A Bleesing in Disguise" # "Down on the Beach Tonight" == Singlet listasijoituksineen == * 1973 Like Sister and Brother #7 * 1974 Kissin' in the Back Row of the Movies #83 R&B-lista;, #2 * 1974 Down on the Beach Tonight #7 * 1975 Love Games #33 == Lähteet ja viitteet== * The Driftersin singlen There Goes My First Love (Bell Records 1 C 006-96 819, 1975) kansipaperi. Luokka:Vuoden 1975 albumit Luokka:Yhdysvaltalaiset albumit
Eric Balfour

Eric Salter Balfour (s. 24. huhtikuuta 1977 Los Angeles, Kalifornia) on yhdysvaltalainen elokuva- ja televisionäyttelijä. Televisiossa hän on esittänyt muun muassa Milo Pressmania sarjan 24 ensimmäisellä ja kuudennella tuotantokaudella sekä Gabe Dimasia, Claire Fisherin poikaystävää, Mullan alla -sarjassa. Lisäksi hän on esiintynyt päärooleissa muun muassa elokuvassa Texasin moottorisahamurhat ja televisioelokuvassa Dinoshark. == Lähteet == == Aiheesta muualla == * The Eric Balfour Fan Site Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Amerikanvenäläiset Luokka:Vuonna 1977 syntyneet Luokka:Elävät henkilöt Luokka:Yhdysvaltalaiset lapsinäyttelijät
Mikko Tarmia

Mikko Tarmia (s. 1978http://www.mikkotarmia.com/about.php ) on suomalainen videopelimusiikin säveltäjä. Hän on säveltänyt musiikkia Codeblender Softwaren, Frictional Gamesin ja Wolfire Gamesin videopeleihin. Hän on myös perustanut itsenäisen levy-yhtiön The Sound of Fictionin. Vuosina 2002–2005 Tarmia sävelsi musiikin neljään Codeblender Softwaren videopeliin. Hänet tunnetaan parhaiten sävellyksistään pelisarjaan Penumbra, jonka musiikista hänen levy-yhtiönsä julkaisi soundtrackin tammikuussa 2010. Tarmia on myös säveltänyt musiikin Amnesia: The Dark Descent videopeliin ja sen jatko-osiin Amnesia: Rebirth ja Amnesia: The Bunker. Hän työskenteli Wolfire Gamesin Overgrowthin sekä Frictional Gamesin Soman parissa. == Videopelisävellykset == * DeepTrouble (2002) * Epsilon Tahari: Reign of the Machines (2003) * Rally Shift (2004) * Deep Trouble 2 (2005) * Penumbra: Overture (2007) * Penumbra: Black Plague (2008) * Penumbra: Requiem (2008) * Amnesia: The Dark Descent (2010) * Soma (2015) *Overgrowth (2017) *Amnesia: Rebirth (2020) *Amnesia: The Bunker (2023) == Lähteet == == Aiheesta muualla == * Viralliset sivut * Luokka:Suomalaiset videopelisäveltäjät Luokka:Vuonna 1978 syntyneet Luokka:Elävät henkilöt
Joachim Puchner

Joachim Puchner (s. 25. syyskuuta 1987) on itävaltalainen alppihiihtäjä, joka kilpaili vauhtilajeissa. Hän lopetti kilpauransa keväällä 2017. Nuorten MM- kilpailuissa Altenmarkt-Zauchenseessa vuonna 2007 Puchner saavutti supersuurpujottelussa hopeaa. Ainoissa aikuisten arvokisoissaan Garmisch- Partenkirchenin MM-kilpailuissa 2011 hän sijoittui superalppiyhdistetyssä 12:nneksi. Puchnerin ensimmäinen kilpailu alppihiihdon maailmancupissa oli Wengenin superalppiyhdistetyssä 16. tammikuuta 2009. Ensimmäisen pistesijansa hän saavutti joulukuussa 2009 Beaver Creekin superalppiyhdistetyssä oltuaan 20:s. Kymmenen parhaan joukkoon hän sijoittui ensimmäisen kerran tammikuussa 2011 oltuaan neljäs Chamonix'n syöksylaskussa. Palkintosijoille Puchner ylsi kolme kertaa: Kvitfjellin syöksylaskussa maaliskuussa 2011 hän oli kolmas, seuraavassa kilpailussa Lenzerheiden syöksylaskussa toinen ja Lake Louisen supersuurpujottelussa marraskuussa 2012 kolmas. Kaudella 2020–2021 Puchner aloitti Itävallan yleisradioyhtiö ORF:n kameralaskijana, jonka tehtävänä on esitellä kameran kanssa kilpailurata tv-katsojille ennen kilpailun alkua. Joachim Puchnerin sisko Mirjam Puchner on supersuurpujottelun olympiamitalisti vuodelta 2022. == Lähteet == == Aiheesta muualla == *Joachim Puchnerin kotisivut Luokka:Itävaltalaiset alppihiihtäjät Luokka:Vuonna 1987 syntyneet Luokka:Elävät henkilöt
Once Upon a Star

Once Upon a Star on skotlantilaisen teinipopyhtye Bay City Rollersin toinen studioalbumi, joka julkaistiin toukokuussa 1975. Levy-yhtiö on Bell Records. Albumin tunnetuimpia on aloituskappale "Bye Bye Baby". Tämä versio Four Seasonsin kappaleesta julkaistiin myös singlenä, ja se pysyi Britannian listaykkösenä kuusi viikkoa ja myi miljoona kappaletta keväällä 1975. Itse albumi oli myös parhaimmillaan listaykkösenä. Esimerkiksi 12\. elokuuta 1975 albumi oli Yhdistyneen kuningaskunnan listalla sijalla neljä kuten edelliselläkin viikolla. Listaviikkoja oli takana 17. Yhtyeen edellinen, esikoisalbumi Rollin' oli myös noussut edellisen viikon sijoituksesta 20 sijalle 14. Tällä levyllä oli listaviikkoja 46 ja korkeimmillaan sekin oli ollut ykkösenä. ==Kappalelista== # # # # # # # # # # # # # # # # # == Lähteet ja viitteet== * The Driftersin singlen There Goes My First Love (Bell Records 1 C 006-96 819, 1975) kansipaperi. Luokka:Vuoden 1975 albumit Luokka:Bay City Rollersin albumit
Mutato Muzika

Mutato Muzika on täyspalveluinen musiikin tuotantoyhtiö, joka on perustettu vuonna 1989 yhteistyössä Devon perustaja Mark Mothersbaughin kanssa. Luokka:Elektronisen musiikin yhtyeet
Baldwin Exeteriläinen

Baldwin Exeterläinen (n. 1125–1190) oli sisterssiläismunkki ja Canterburyn arkkipiispa. Hänestä tuli Worcesterin piispa 10. elokuuta 1180 ja kuningas Henrik II suositteli häntä arkkipiispaksi. Arkkipiispana ollessaan Baldwin riitaantui tuomiokirkkonsa papiston kanssa ja keräsi rahaa kolmatta ristiretkeä varten. Rikhard Leijonamielen kruunajaisten jälkeen hän lähti pyhälle maalle, missä hän kuoli 19. marraskuuta 1190. Kun tieto hänen kuolemastaan saapui Englantiin, hänen seuraajakseen valittiin Reginald Fitz Jocelin, joka kuoli itsekin pian ja virka jäi täyttämättä vuoteen 1193, jolloin arkkipiispaksi valittiin Salisburyn piispa Hubert Walter. == Lähteet == Luokka:Canterburyn arkkipiispat Luokka:Keskiajan katoliset arkkipiispat Luokka:Worcesterin piispat Luokka:1120-luvulla syntyneet Luokka:Vuonna 1190 kuolleet Luokka:Sisterssiläiset
Leimusiilikäs

Leimusiilikäs (Pericallia matronula) on siilikkäisiin kuuluva, isokokoinen ja värikäs perhoslaji. Se on Pericallia-suvun ainoa laji. == Koko ja ulkonäkö == Leimusiilikäs on helposti tunnistettava perhoslaji, jota ei oikeastaan voi sekoittaa muihin lajeihin. Etusiivet ovat kanelinruskeat, ja niiden etureunassa on neljä vaaleankeltaista laikkua. Takasiivet ovat kirkkaankeltaiset, ja niissä on kaksi riviä tummia täpliä sekä yksinäinen keskitäplä rivien välissä. Siiven tyven puoleinen täplärivi saattaa olla heikosti kehittynyt. Perhosen pää ja takaruumis ovat räikeän karmiininpunaiset, mutta keskiruumis on musta ja siinä on kaksi punaista olkajuovaa. Siipiväli on koiraalla 69-84 mm ja naaraalla 75-90 mm.Svenska fjärilar Moths and Butterflies of Europe and North Africa Toukka on täysikasvuisena 90-100 mm pitkä. Se on väritykseltään nuorena keltainen, myöhemmin tummanharmaa ja kauttaaltaan noin 15 mm pitkien ruskeiden karvojen peittämä.toukka == Levinneisyys ja lentoaika == Leimusiilikäs on mantereisen ilmastoalueen laji, jota tavataan Itä-Ranskasta keskisen Euroopan läpi Karpaateille ja Baltiaan. Levinneisyyden pääpaino on Itä- ja Kaakkois- Euroopassa. Euroopan ulkopuolella levinneisyysalue jatkuu Venäjällä Siperian poikki Japaniin asti.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s.410-412 Pohjoismaissa lajia on tavattu vain muutamia kertoja. Ruotsin toistaiseksi ainoa havainto on Gotlannista vuonna 2003. Suomessa leimusiilikäs on tavattu Dragsfjärdissä vuonna 2005 sekä Helsingissä ja Hankoniemellä vuonna 2006. Lentoaika on kesäkuun puolivälistä heinäkuun puoliväliin, Suomessa yksilöitä on tavattu heinäkuun alkupuolella.PerhoswikiPertti Pakkanen: leimusiilikäs == Elinympäristö ja elintavat == Laji on piilottelevaa elämää viettävä ja sen tyypillinen elinympäristö on usein jalopuuvaltainen, kostea lehtimetsä. Laji on paikoittainen, ja esiintymät ovat usein erillään toisistaan. Perhoset lentävät aurinkoisina aamupäivinä sekä uudelleen iltapäivästä pitkälle yöhön, tyypillisesti useita metrejä maanpinnan yläpuolella. Koiraat liikkuvat huomattavasti naaraita enemmän ja lentävät toisinaan valolle. Naaras munii 500-600 munaa ravintokasvien lehtien alapinnoille. Toukka talvehtii kaksi kertaa. Ensimmäisen kerran keskenkasvuisena, toisen täysikasvuisena. Toukokuussa toukka lopulta koteloituu kuivien lehtien sekaan maahan. == Ravintokasvi == Toukka on polyfagi, jonka ravintokasvit muuttuvat sen kasvaessa. Ensimmäisenä kesänään toukka syö mm. pähkinäpensasta (Corylus avellana), kuusamia (Lonicera) sekä pyökkiä (Fagus sylvatica). Toisena kesänä pääasiallisia ravintokasveja ovat voikukat (Taraxacum), mustikka (Vaccinium myrtillus) sekä keltanot (Hieracium). Toisen kerran talvehdittuaan toukka ei nauti enää ravintoa. == Lähteet == == Aiheesta muualla == * Bestimmungshilfe des Lepiforums Luokka:Siilikkäät
Reijo Naulapää

Reijo Naulapää (s. 28. huhtikuuta 1941) on suomalainen eläkkeellä oleva poliisi, joka toimi poliisiylijohtajana vuosina 1998–2004. Naulapää valmistui oikeustieteen kandidaatiksi vuonna 1968, minkä jälkeen hän toimi esittelijänä Uudenmaan lääninhallituksessa. Vuoden jälkeen hänet nimitettiin nimismieheksi Nurmijärvelle, mistä alkoi Naulapään 35 vuotta kestänyt poliisin ura. Nimismieskauden jälkeen Naulapää työskenteli muun muassa poliisitarkastajana Uudenmaan lääninhallituksessa, ylitarkastajana sisäministeriön poliisiosastolla ja poliisitarkastajana Hämeen lääninhallituksessa. Ministeriöön hän palasi vuonna 1991 ensin poliisijohtajaksi ja vuonna 1998 hänet valittiin poliisiylijohtajaksi. Naulapää määritteli johtajakautensa yhdeksi tärkeimmistä päämääristä poliisin resurssien turvaamisen. Hän jäi eläkkeelle vuoden 2004 päätteeksi. Naulapäätä seurasi tehtävässä Markku Salminen. == Lähteet == Luokka:Suomalaiset poliisit Luokka:Vuonna 1941 syntyneet Luokka:Elävät henkilöt
Seututie 551

Seututie 551 on Kuopion Pitkälahdesta Karttulan, Tervon ja Vesannon keskustan kautta Vesannon Ahveniseen vievä seututie. Tien pituus on noin 80 kilometriä. Tie on päällystetty ja kaksikaistainen. Tiellä on yksi lentokoneiden varalaskupaikka Tervon lähellä. == Reitti ja tieyhteydet == * Pitkälahti (seututie 553) * Haminalahti (yhdystie 5550) * Rytky (yhdystie 16226) * Pihkainmäki (yhdystie 5490) ja (yhdystie 5516) * Ilopuro (yhdystie 16164) * Syvänniemi (yhdystie 5514) * Souru (yhdystie 5492) * Aittolahti (seututie 548) * Karttula (yhdystie 5513) * Hatunkivi (yhdystie 16133) * Kissakuusi (seututie 554) * Tervo (yhdystie 5512), (yhdystie 5517) ja (yhdystie 5460) * Kivikylä (yhdystie 16065) * Keiteleen th (seututie 552) * Niinivedenpää (yhdystie 16046) * Vesanto (seututie 545), (yhdystie 16047), (yhdystie 16087) ja (yhdystie 16008) * Linjalanlahti (yhdystie 16005) * Ahveninen (seututie 659) ==Lähteet== 551 Luokka:Kuopion liikenne Luokka:Karttula Luokka:Tervon liikenne Luokka:Vesannon liikenne
Leprechaun (elokuva)

Leprechaun on yhdysvaltalainen kauhukomedia, joka sai ensi-iltansa 8. tammikuuta 1993. Elokuvan ohjasi Mark Jones. Elokuva on saanut viisi jatko- osaa ja yhden uudelleenfilmatisoinnin. == Juoni == Elokuva alkaa, kun Daniel O'Grady palaa kotiin Irlannin matkaltaan mukanaan kultakolikoita, jotka hän hankki pahalta Leprechaunilta. Hänen tietämättään Leprechaun on kuitenkin piilotellut yhdessä hänen matkalaukuistaan. Leprechaun tulee laukusta ulos ja tappaa Danielin vaimon. Haudattuaan kultakolikot Daniel huomaa Leprechaunin kellarissa ja yrittää tappaa sen neliapilalla. Hän onnistuu lukitsemaan sen laatikkoon, mutta yrittäessään sytyttää laatikkoa tuleen, hän saa aivohalvauksen ja Leprechaun jää laatikkoon vangiksi. Kymmenen vuotta myöhemmin vuonna 1993, J.D. Redding ja hänen tyttärensä Tory vuokraavat maalaistalon kesäksi. Paikalle tulevat myös Nathan Murphy, hänen pikkuveljensä Alex sekä Ozzie Jones. Kun Ozzie lähtee käymään kellarissa, hän kuulee Leprechaunin avunhuutoja laatikosta. Hän ottaa neliapilan pois laatikon päältä, jolloin Leprechaun pääsee vapaaksi. Myöhemmin Ozzie yrittää selitellä muille, että hän olisi nähnyt Leprechaunin, mutta häntä ei uskota. Leprechaun alkaa vainota heitä saadakseen kultakolikkonsa takaisin. == Rooleissa == == Aiheesta muualla == *Elokuva Rotten Tomatoesissa Luokka:Vuoden 1993 yhdysvaltalaiset elokuvat Luokka:Yhdysvaltalaiset kauhukomediat
Harmokeltasiipi

Harmokeltasiipi (Eilema lurideolum) on siilikkäisiin kuuluva, erittäin yleinen yöperhoslaji. == Koko ja ulkonäkö == Molemmat sukupuolet ovat samannäköiset. Etusiivet ovat väriltään tasaisen siniharmaat. Siiven etureunassa on vaaleankeltainen raita, joka kapenee selvästi siiven kärkeä kohti ja etusiipien kärjet ovat pyöristyneet. Takasiivet ovat vaaleankeltaiset ilman kuviointia. Etusiiven alapinnalla on etureunaa ja kärkiosaa lukuun ottamatta voimakas, tummanharmaa varjostuma. Pää ja niska ovat keltaiset, samoin takaruumiin kärki sekä raajat. Muuten ruumis on harmaa. Siipiväli on 33-38 mm. Lepäävä perhonen pitää siipiään tasossa takaruumiin päällä. Lennossa perhonen näyttää kellertävältä.Svenska fjärilar UK Moths Varsin samannäköinen laji on lyijykeltasiipi (Eilema complanum). Helpoimmin lajit erottaa lepoasennon ja siiven kärjen muodon perusteella. Toukka on 23-26mm pitkä, musta ja siinä on lyhyitä tummia karvoja. Toukan kyljessä on oranssi juova kolmannesta jaokkeesta alkaen aina takapäähän asti.kuva toukasta == Levinneisyys ja lentoaika == Harmokeltasiipi on erittäin yleinen perhoslaji, ja sitä tavataan Länsi-Euroopasta Siperiaan, ainakin Baikalin alueelle saakka.Norges sommerfugler Suomessa harmokeltasiipeä voi tavata ainakin Pohjois-Pohjanmaan eteläosiin. Aikuiset perhoset lentävät heinäkuun puolivälistä elokuun alkupuolelle.Perhoswiki == Elinympäristö ja elintavat == Harmokeltasiipi on Pohjoismaissa yleisin keltasiipilaji, ja sitä tavataan jokseenkin kaikenlaisissa ympäristöissä. Perhoset lentävät pääasiassa hämärän laskeutumisesta keskiyöhön, lämpiminä öinä pitempäänkin, muutamien metrien korkeudella maanpinnasta tai puiden latvustoissa. Lajin voi tavata silti päivälläkin aterioimassa kukilla. Harmokeltasiipi tulee helposti valolle ja häirittynä perhonen tiputtautuu maahan.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 350–352 Naaras munii noin sata munaa. Toukat talvehtivat maassa tai kaarnanraossa ja ovat täysikasvuisia toukokuussa. Ne koteloituvat kasvillisuuden joukkoon tai puun kuoren koloon. == Ravintokasvi == Toukka elää erilaisilla jäkälillä, erityisesti karpeilla (Parmelia).Markku Savela == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa Luokka:Siilikkäät
Sinus Medii

Sinus Medii (lat. keskilahti) on Kuun meri Maahan näkyvällä puolella. Se on nimensä mukaisesti noin paikassa 0 astetta pituutta ja 0 astetta leveyttä. Sen pituus on noin 330 kilometriä. Surveyor 6 laskeutui 10. marraskuuta vuonna 1967 melkein keskelle merta (0.5° N, 358.6° E). Sillä oli mukana alfa-sironta- analysaattori jolla se analysoi Kuun pinnan sisältämiä alkuaineita. Sinus Mediin alkuaineiden määrät ovat suunnilleen samoja kuin Mare Tranquillitatisen. Molempien merien natriumpitoisuudet ovat alhaisemmat kuin maanpäällisillä basalteilla. Sinus Mediin titaanipitoisuus on alempi kuin Mare Tranquillitatisen, mikä viittaa Kuun merien koostumusten kemiallisiin eroihin. == Lähteet == == Aiheesta muualla == * * * * Luokka:Kuun meret
Kornélia Ihász

Kornélia Ihász (s. 10. kesäkuuta 1937 Budapest - 14. joulukuuta 2022) oli unkarilainen pikaluistelija. Hän edusti seuratasolla Budapesti Petöfliä. Ihász osallistui Innsbruckin olympialaisissa 1964 kolmelle eri matkalle. Hän oli 500 metrillä jaetulla 25. sijalla yhdessä saksalaisen Sigrit Behrenzin kanssa, sijoittui 1 500 metrillä 20:neksi ja oli kahdeksastoista 3 000 metrin matkalla. == Ennätykset == Lähde: Sports-reference * 500 m: 48,7 s (1968) * 1 000 m: 1.38,8 (1972) * 1 500 m: 2.32,1 (1969) * 3 000 m: 5.23,5 (1966) == Lähteet == Luokka:Unkarilaiset pikaluistelijat Luokka:Vuonna 1937 syntyneet Luokka:Vuonna 2022 kuolleet
Mare Serenitatis

Mare Serenitatis (lat. Kirkkauden meri) on Kuun meri Maahan näkyvällä puolella. Mare Serenitatis sijaitsee Mare Imbriumin itäpuolella. Sinne ovat laskeutuneet Neuvostoliiton miehittämätön kuuluotain Luna 21 sekä Yhdysvaltojen miehitetty kuualus Apollo 17. Luokka:Kuun meret
Eetu ja Konna

Eetu ja Konna on Kari Häkkisen ohjaama suomalainen animaatioelokuva vuodelta 2011. == Ääninäyttelijät == Suomenkielinen ääninäyttelijä Rooli Onni Tommila Eetu Chike Ohanwe Konna Jenni Vartiainen Elina Matti Ranin Sammakkokuningas Pamela Tola Zandie Sari Havas Eetun äiti Heikki Nousiainen Eetun isä Juha- Pekka Mikkola Eetu aikuisena, Spy, sivuäänet Matti Olavi Ranin Agentti, sivuäänet Aarre Karén Sammakkohahmot, Yhdysvaltain presidentti Tuukka Häkkinen Eetun poika Eija Nousiainen Sammakkokuningatar, äiti Gates == Lähteet == Luokka:Suomalaiset animaatioelokuvat Luokka:Vuoden 2011 suomalaiset elokuvat
Dimitri Gedevanišvili

Dimitri Gedevanišvili (s. 30. tammikuuta 1993) on georgialainen alppihiihtäjä. Gedevanišvili osallistui vuonna 2011 sekä juniorien että aikuisten MM- kisoihin. Hän oli juniorien kisoissa Crans Montanassa suurpujottelussa 68. ja syöksylaskussa 76., muttei saanut tulosta supersuurpujottelussa eikä pujottelussa. Gedevanišvili oli Garmisch-Partenkirchenin MM-kisoissa pujottelussa 58. ja suurpujottelussa 85. == Lähteet == Luokka:Georgialaiset alppihiihtäjät Luokka:Vuonna 1993 syntyneet Luokka:Elävät henkilöt
Psyykikko (gnostilaisuus)

Psyykikko () tarkoittaa gnostilaisuudessa henkilöä, joka kykenee uskoon mutta ei käsittämään Jumalaa. == Katso myös == * Meedio * Sofia (gnostilaisuus) == Lähteet == Luokka:Gnostilaisuus
Gary Glitter’s Greatest Hits

Gary Glitter’s Greatest Hits on Gary Glitterin kokoelma-albumi, joka julkaistiin vuonna 1975. Albumin on tuottanut Mike Leander. == Kappaleet == Kaikki kappaleet kirjoittaneet Gary Glitter ja Mike Leander, ellei toisin mainittu. ;A-puoli # # # # # # # ;B-puoli # * # # # # # # == Aiheesta muualla == * The Driftersin singlen There Goes My First Love (Bell Records 1 C 006-96 819, 1975) kansipaperi. * Albumin tiedot Discogsin sivustolla. Luokka:Vuoden 1975 kokoelma-albumit Luokka:Brittiläiset rockalbumit Luokka:Glam rock -albumit
All Shook Up

All Shook Up on Elvis Presleyn singlejulkaisu, joka nousi Yhdysvaltain listalla kärkikymmenikköön huhtikuussa 1957 ja edelleen ykkössijalle. Se oli Elviksen seitsemäs Top 10 -hitti Yhdysvalloissa. Levy-yhtiönä oli tällöin RCA. Rhythm and blues -juurensa tunnustanut Elvis oli tyytyväinen siitä, että kappale oli ensimmäinen valkoisen artistin esitys, joka oli kärjessä sekä R&B-listalla; että jukebox- ja radiosoittolistoilla. Koko 1950-luvun Top 250 -myyntitilastoissa kappaleen sijoitus oli 43. Kappaleen oli aikaisemmin levyttänyt David Hill -niminen artisti.http://www.santafe.com/blogs/read/the- curious-trail-of-all-shook-up http://acerecords.co.uk/handy-man-the-otis- blackwell-songbook All Shook Up oli myös ensimmäinen Elviksen monista listaykkösistä Yhdistyneessä kuningaskunnassa. == Lähteet == * Luokka: Vuoden 1957 kappaleet Luokka:Billboard Hot 100 -listan ykköset
CASSIOPE

CASSIOPE on Kanadan avaruusjärjestön kehittämä tiedesatelliitti. Se laukaistaneen avaruuteen elliptiselle polaariradallehttp://www.athena- spu.gr/~upperatmosphere/index.php/Spacecraft_Measurements ainakin vuosi myöhässä alkuperäisestä tavoitteestaan, joka oli vuoden 2010 lopussa.http://mertensiana.phys.ucalgary.ca/projectschedule.htm Satelliitti kuljettaa tietoliikenneyritykselle kehitettyä tietoliikennetransponderiä, jonka nimi on Cascade, ja tieteellistä mittalaiteyhdistelmää, jonka nimi on ePOP (enhanced Polar Outflow Probe). Näiden kahden laitteen nimien yhdistelmä luo akronyymin CASSIOPE, joka on purettavissa sanoiksi "Cascade, Smallsat and Ionospheric Polar Explorer". Calgaryn yliopiston avaruustutkimuksen instituutti johtaa hanketta. Sen kehittämä mittalaite mittaa auringon aktiivisuutta, etenkin revontulia. ePOPin tiedelaitteet on NASAn ja JAXAn toteuttamia. Cascade tietoliikennelaite on "store&forward;"-tyyppinen tiedostojen välityslaite. Järjestelmän käyttäjä tarvitsee 1-2 metrin kokoisen antennin satelliittilähetys- ja vastaanottoasemalleen. Satelliittin siirtämä tiedosto on tyypillisesti kooltaan 50-500 Gbyteä. Satelliittiin voidaan viedä tietoa 4 kbps nopeudella ja siitä voidaan ladata maahan tietoa 4 Mbps nopeudella. Satelliitti kuljettaa tiedon 90 minuutissa toiseen paikkaa Kanadassa tai muuhun paikkaan satelliitin lentoradan alla. Potentiaalinen käyttäjä on siis periferiassa toimiva ihminen, yritys tai kunnan tai valtion organisaatio. Päivässä satelliitti voi kuljettaa jopa 15 gigabyteä tietoa. Satelliitin pääurakoitsijana on kanadalainen Bristol Aerospace. CASSIOPE painaa 375 kg ja sen muoto on kuusikulmainen, (1,8 m kulmasta kulmaan, pituus 1,2 metriä). == Laukaisu == Satelliitti laukaistiin SpaceX:n Falcon 9 v1.1 -raketilla. Primaarihyötykuorman laukaisu onnistui. Lento oli uuden Falcon 9:n version ensilento ja samalla ensimmäinen, jolla kokeiltiin uudelleenkäytön tekniikoita varsinaisella lennolla. Ensimmäisen vaiheen aiotut 3 moottoria saatiin syttymään uudelleen laskeutumisvaihetta varten ja vaihe ohjattua laskeutumaan mutta toisella poltolla ilmakehässä vaihe alkoi pyöriä hallitsemattomasti, jolloin polttoaine pakkautui tankkien reunamille ja moottori sammui. Vaihe tuhoutui ja törmäsi mereen. Myös toisen vaiheen moottori yritettiin uudelleenkäynnistää mutta se ei onnistunut. Tällöin sekundaarinen hyötykuorma, joukko nanosatelliitteja, jäi laukaisematta aiotusti. ==Lähteet== Luokka:Tiedesatelliitit Luokka:Kanadan tiede ja tekniikka
Arsen Nersisjan

Arsen Nersisjan (; s. 18. heinäkuuta 1987 Tsaghkadzor) on armenialainen alppihiihtäjä. Nersisjan osallistui MM-kilpailuihin ensimmäistä kertaa vuonna 2007. Tuolloin hän oli suurpujottelussa 61., mutta ei saanut tulosta pujottelussa. Nersisjan jäi samoissa lajeissa ilman tulosta sekä Val d'Isèren MM-kisoissa 2009 että Garmisch-Partenkirchenin kisoissa 2011. Nersisjan kilpaili olympialaisissa ensimmäistä kertaa vuonna 2010. Tuolloin hän toimi maansa lipunkantajana kisojen avajaisissa, muttei päässyt hyväksytysti maaliin pujottelussa eikä suurpujottelussa. == Lähteet == Luokka:Armenialaiset alppihiihtäjät Luokka:Vuonna 1987 syntyneet Luokka:Elävät henkilöt
Seututie 701

Seututie 701 on Ilmajoella kulkeva seututie. Se kulkee valtatieltä 3 Huissinkylästä Ilmajoen keskustaajaman ja kantatien 67 kautta seututielle 694 Seinäjoen Honkakylään. Tien pituus on noin 31 kilometriä. Tie on tyypillinen haja-asutusalueen tie, joka halkoo isoja peltoaukeita siinä missä metsikköäkin. Tie on koko matkansa osalta kestopäällystetty. Seututien 701 varrella sijaitsee mm. Ilmajoen kirkko, Ilmajoen kunnantalo, Ilmajoen kunnankirjasto, Siltalan teollisuusalue ja Seinäjoen lentoasema. Lisäksi tien varrella on yksityisomistuksessa oleva maitolaituri. Seututie 701 on ollut aikaisemmin Kauppilantien osalta yhdystie 7003 ja Alaanentien osalta 7004. Vuoden 1996 tiennumerouudistuksessa se sai nykyisen numeronsa. 701 Luokka:Ilmajoen liikenne